**PROIECTUL DECIZIEI ETAPEI DE ÎNCADRARE**
**Nr.106 din 11.07.2024**

Ca urmare a solicitării de emitere a acordului de mediu adresate de **COMPANIA NAŢIONALǍ DE ADMINISTRARE A INFRASTRUCTURII RUTIERE, DIRECŢIA GENERALǍ DE DRUMURI ŞI PODURI CLUJ**, cu sediul în mun. Cluj - Napoca, str. Decebal, nr. 128, jud. Cluj , înregistrată la APM Cluj cu nr. 576/12.01.2024, în baza:

 **Legii nr. 292/2018** privind evaluarea impactului anumitor proiecte publice și private asupra mediului şi **Ordonanţei de urgenţă a Guvernului** [**nr. 57/2007**](http://www.legestart.ro/Ordonanta-de-urgenta-57-2007-regimul-ariilor-naturale-protejate-conservarea-habitatelor-naturale-florei-faunei-salbatice-%28MjU0NTQ5%29.htm) privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare,

Agenţia pentru Protecţia Mediului Cluj decide, ca urmare a completărilor depuse cu nr. 5747/11.03.2024, nr. 7759/28.03.2024, nr. 8676/08.04.2024, nr. 9231/16.04.2024, nr. 9710/22.04.2024 şi nr. 15157/08.07.2024, a consultărilor desfăşurate în cadrul şedinţei Comisiei de Analiză Tehnică din data de 23.04.2024, că proiectul **„Pasaj de legătură între DN1F km 4+200 - strada Corneliu Coposu”**, propus a fi amplasat în mun. Cluj - Napoca, str. Corneliu Coposu intersecţie cu Calea Baciului, fn, jud. Cluj, **nu se supune evaluării impactului asupra mediului**;

 Justificarea prezentei decizii:

 **I. Motivele pe baza cărora s-a stabilit neefectuarea evaluării impactului asupra mediului** sunt următoarele:

**a)** proiectul **intră** **sub incidenţa Legii nr. 292/2018** privind evaluarea impactului anumitor proiecte publice şi private asupra mediului, fiind încadrat în anexa nr. 2, la punctul **10. b) „proiecte de dezvoltare urbană, inclusiv construcția centrelor comerciale și a parcărilor auto publice”**,în categoria proiectelor cu potenţial impact asupra mediului, pentru care trebuie stabilită necesitatea efectuării impactului asupra mediului;

**b)** proiectul corespunde destinaţiei stabilită prin planurile de urbanism şi de amenajare a teritoriului aprobate:

\_\_- conform Certificatului de Urbanism nr. 20 din 10.01.2024, emis de Primăria Municipiului Cluj - Napoca:

- imobilele sunt situate în intravilanul municipiului Cluj – Napoca, în afara perimetrului de protecţie a valorilor istorice şi arhitectural-urbanistice şi sunt în proprietatea Municipiului Cluj – Napoca, artere de circulaţie;

- imobilele nu sunt situate în lista monumentelor istorice sau ale naturii sau în zona de protecţie a acestora;

- folosinţa actuală: artere de circulaţie;

- destinaţia: domeniul public/privat;

**c)** la evaluarea proiectului au fost luate în considerare criteriile prevăzute în Anexa nr. 3 din Legea nr. 292/2018 privind evaluarea impactului anumitor proiecte publice şi private asupra mediului;

**d)** realizarea şi utilizarea investiţiei propuse nu prevede utilizarea de substanţe toxice sau periculoase şi nu implică generarea de emisii semnificative în mediu;

**e)** prin soluţiile constructive adoptate şi prin modul de operare se propun măsuri pentru protecţia factorilor de mediu;

**f)** sunt prevăzute măsuri pentru gestionarea corespunzătoare a deşeurilor generate în perioada de realizare/funcţionare; deşeurile generate atât în faza de execuţie cât şi în perioada de funcţionare a proiectului vor fi în cantităţi reduse şi se vor valorifica/elimina prin firme autorizate;

**g)** investiţia propusă se cumulează cu alte proiecte, dar fără amplificarea impactului adus asupra mediului;

**h)** proiectul este de amploare redusă;

**i)** proiectul nu va utiliza resurse naturale;

**j)** nu sunt afectate zone de pădure sau cu folosinţă specială;

**k)** amplasamentul nu este situat în interiorul sau vecinatatea niciunei arii naturale protejate;

**l)** pe parcursul derulării procedurii nu au fost formulate observaţii din partea publicului referitoare la realizarea proiectului;

**II. Motivele pe baza cărora s-a stabilit neefectuarea evaluării adecvate** sunt următoarele:

- proiectul propus **nu intră** sub incidenţa art. 28 din **Ordonanţa de Urgenţă a Guvernului [nr. 57/2007](http://www.legestart.ro/Ordonanta-de-urgenta-57-2007-regimul-ariilor-naturale-protejate-conservarea-habitatelor-naturale-florei-faunei-salbatice-%28MjU0NTQ5%29.htm)** *privind regimul ariilor naturale protejate, conservarea habitatelor naturale, a florei şi faunei sălbatice*, cu modificările şi completările ulterioare;

**III. Motivul pe baza căruia s-a stabilit neefectuarea evaluării impactului asupra corpurilor de apă**:

**-** proiectul propus **nu intră** **sub incidenţa prevederilor art. 48 şi 54 din Legea apelor nr. 107/1996,** cu modificările şi completările ulterioare.

**Caracteristicile proiectului şi condiţiile de realizare a acestuia pentru evitarea sau prevenirea eventualelor efecte negative semnificative asupra mediului:**

\_\_- **respectarea proiectului care propune** realizarea unui pasaj rutier pe Calea Baciului şi strada Corneliu Coposu compus din 18 deschideri principale, având lungimea de 20,25m fiecare, excepţie facand deschiderile X (14,75m), XI (23,00m), XII (23,00m) din zona giraţiei, respectiv XVII (24,25m) din dreptul străzi Lombului;

- primele 10 deschideri sunt situate pe Calea Baciului, cu următoarele 2 se traversează giratoriul, iar restul de 6 deschideri sunt amplasate pe strada Corneliu Coposu;

- lungimea suprastructurii va fi de 368,55 m, iar lungimea rampelor de 74,80 m către Calea Baciului, respectiv 61,30 m către strada Corneliu Coposu;

- pasajul va avea o lungime totală de 504,65 m;

- pasajul va avea două benzi de circulaţie, câte una pe fiecare sens; în secţiune transversală pasajul va asigura o parte carosabilă de 7,80 m şi va avea o lăţime totală de 9,40 m, fiind prevăzut cu lise cu lăţimea de 0,80 m, pentru montarea parapetelui de siguranta H4b, a stâlpilor de iuminat şi a panourilor fonoizolante prevazute pe toată lungimea pasajului;

- infrastructurile sunt alcătuite din 2 culei şi 17 pile din beton armat, fundate indirect pe piloţi flotanţi având diametrul de 1,20 m;

- suprastructura este alcătuită dintr-un tablier de grinzi prefabricate precomprimate, avănd lungimea de 20,00 m, excepţie facând grinzile din deschiderile X, XI şi XII aflate în zona giraţiei, respectiv deschiderea XVII din dreptul străzii Lombului, care au lungimi variabile în funcţie de fiecare deschidere; la partea superioară a grinzilor se toarnă monolit o placă de suprabetonare din beton armat, având drept cofraj predale prefabricate din beton armat montate pe talpa superioară a grinzilor;

- se va asigura scurgerea apelor prin montarea unor guri de scurgere prevăzute cu tuburi colectoare care vor dirija apele pluviale pe lângă infrastructuri;

- sistemul rutier pe pasaj are următoarea alcătuire:

- 4 cm mixtură asfaltică stabilizată;

- 4 cm beton asfaltic;

- 3 cm protecţie hidroizolaţie;

- 1 cm hidroizolaţie;

- faţă de actualul mod de circulaţie, care se desfăşoară prin giratoriul situat la convergenţa DN1F km 4+200 (Calea Baciului) cu strada Corneliu Coposu, fluxurile de trafic pe pasajul proiectat se vor desfăşura după cum urmează:

 - accesul pe pasaj dinspre localitatea Baciu se va face pe Calea Baciului în zona strada Ileana Cosanzeana; circulaţia se va desfăşura în continuare pe câte două benzi pe sens, însă banda a doua de pe fiecare sens va aparţine pasajului suprateran;

 - circulaţia pe pasaj se va desfăşura pe deasupra sensului giratoriu, până pe strada Corneliu Coposu, confluenţa cu circulaţia de la nivelul actual făcându-se în apropierea străzii Stănescu Popa;

 - nu există nicio descărcare a pasajului în afară de capetele acestuia, de pe Calea Baciului, respectiv strada Corneliu Coposu;

 - pe strada Corneliu Coposu, în afara benzilor care aparţin pasajului şi a celorlalte două existente, s-au mai proiectat încă două benzi la nivelul actual de circulaţie, pentru a prelua fluxurile de trafic dupa cum urmează:

- pe sensul de mers de pe strada Corneliu Coposu: de la strada Stănescu Popa, prin strada Lombului, până în giraţie;

- pe sensul de mers dinspre giraţie: de la giraţie, prin strada Lombului, până la confluenţa cu banda existentă;

 - circulaţia pe sub pasaj se va desfăşura în mare parte ca şi în condiţiile actuale, din oricare dintre direcţii putându-se circula prin giratoriu şi mai departe către oricare directie;

- accesele pe străzile laterale şi în parcările existente vor fi refăcute şi nu se vor intersecta cu pasajul, existaând posibilitatea doar de a se circula suprateran, ca şi în momentul actual;

***\_\_- traseul în plan:***

- se va urmări traseul existent; lungimea pasajului superior (inclusiv rampele) va fi de aproximativ 504,65 m;

***\_\_- sistemul rutier:***

- pe zona de racordare a pasajului cu drumul, sistemul rutier va fi adus la starea iniţială; în acest sens, structura rutieră propusă a fi adoptată este:

- fundaţie de balast - 30 cm;

- piatră spartă amestec optimal - 20 cm;

- strat de bază din mixtură asfaltică - 8 cm;

- strat de legătura din beton asfaltic deschis - 6 cm;

- strat de uzură - 4 cm;

***\_\_- profil transversal tip:***

- profilul transversal tip va fi realizat cu pantă transversală în acoperiş de 2,5% pe zonele de aliniament, iar în zona centrală, cu pantă unică;

***\_\_- scurgerea şi evacuarea apelor:***

- se va asigura scurgerea apelor pluviale prin montarea unor guri de scurgere prevăzute cu tuburi colectoare care se vor dirija apele pluviale pe lângă infrastructuri în canalizarea oraşului;

- perimetrul de exploatare ocupă o suprafaţă de aproximativ 18,442 mp;

- utilizarea exclusiv a terenurilor stabilite pentru amplasarea organizării de şantier; se interzice afectarea sub orice formă a vecinătăţilor amplasamentului analizat; se vor restrânge la minim suprafeţele ocupate temporar în timpul perioadei de construcţie şi se vor delimita zonele de lucru prin indicatoare vizibile; organizarea de şantier nu se va amplasa pe spaţiul verde;

- utilizarea de sisteme de împrejmuire a amplasamentului organizării de şantier în scopul minimizării impactului prafului generat de manevrarea şi stocarea materialelor asupra zonelor învecinate;

- se vor lua toate măsurile necesare pentru evitarea poluării factorilor de mediu sau prejudicierea stării de sănătate sau confort a populaţiei prin producere de praf şi zgomot, fiind obligatoriu să se respecte normele, standardele şi legislaţia privind protecţia mediului, în vigoare;

- luarea măsurilor asiguratorii pentru stabilitatea terenului din vecinătate şi a construcţiilor existente, indiferent de stadiul de realizare a proiectului;

- delimitarea zonelor de lucru pentru prevenirea/minimalizarea distrugerii suprafeţelor vegetale din vecinătatea obiectivelor; se interzice defrişarea/tăierea de arbori din vecinătatea amplasamentelor;

- depozitarea pe suprafeţe minime a volumelor rezultate din decopertări şi săpături;

- manipularea materialelor de construcţii şi a volumelor de pământ excavat se va face numai ȋn spaţiul destinat lucrărilor;

- stropirea solului ȋn fazele de pregătire prin decopertare/săpături/excavări ȋn vederea evitării emisiilor de pulberi ȋn perioadele cu vânt;

- asigurarea unei umidităţi adecvată a materialului excavat/transportat/ȋmprăştiat şi a deşeurilor de construcţii depozitate temporar, în perioadele lipsite de precipitaţii;

- soluţia umectării se va avea ȋn vedere şi la nivelul drumurilor parcelelor neasfaltate, prin aceasta asigurându-se o reducere considerabilă a debitelor de particule emise ca urmare a traficului utilajelor sau a acţiunii vântului;

- diminuarea la minimum a înălţimii de descărcare a materialelor care pot genera emisii de praf;

- evitarea desfăşurării lucrărilor cu emisii de praf ȋn perioade cu vânt puternic;

- evitarea depozitării materialelor de construcţii/utilajelor/deşeurilor pe terenurile din jurul amplasamentului;

- respectarea căilor de acces pentru utilaje şi mijloace de transport;

- stabilirea rutelor de transport şi programarea transportului utilajelor, materialelor, solului şi al deşeurilor de construcţie, astfel încat să se evite, în măsura posibilului, afectarea zonelor populate;

- asigurarea transportului şi manipulării materialelor de construcţie pentru evitarea pierderilor din utilajele de transport; mijloacele de transport pentru materiale vor fi prevăzute cu prelată pentru evitarea ȋmprăştierii de particule cu ajutorul vântului;

- circulaţia cu viteză redusă pe drumul de acces şi secţiunile de drum nemodernizat pe care se desfăşoară transportul materialelor pentru reducerea antrenării particulelor de praf;

- aplicarea unor tehnologii de execuţie moderne, a unor materiale puţin agresive pentru mediu şi a unei mecanizări avansate, cu generare minimă de deşeuri;

- amenajarea de spaţii pentru stocarea temporară a deşeurilor rezultate din lucrările efectuate; colectarea selectivă şi controlată a deşeurilor şi eliminarea/valorificarea acestora prin firme autorizate şi specializate pe bază de contract;depozitarea temporară a deşeurilor pulverulente se va face în recipienţi/saci, pentru evitarea împrăştierii acestora în mediu;

- amenajarea de suprafeţe izolate/impermeabilizate corespunzător pentru depozitarea substanţelor potenţial poluatoare;

- se interzice depozitarea deşeurilor de orice fel în mod neorganizat pe sol; se vor evita orice scurgeri accidentale pe sol;

- depozitarea materialelor/utilajelor/sculelor numai în locuri special amenajate, pentru asigurarea protecţiei factorilor de mediu;

- folosirea de utilaje performante care nu produc pierderi de substanţe poluante în timpul funcţionării;

- întreţinerea tehnică a mijloacelor auto şi utilajelor folosite pentru a se evita pierderile substanţelor petroliere şi a uleiurilor;

- efectuarea la timp a reviziilor tehnice curente ale autovehiculelor şi utilajelor nerutiere utilizate pe amplasament, pentru încadrarea în nivel de emisii normat;

- se interzic lucrările de întreţinere şi reparaţii la utilajele şi mijloacele de transport în cadrul obiectivului de investiţie, acestea se vor realiza numai prin unităţi specializate autorizate;

- se interzice spălarea maşinilor şi a utilajelor ȋn zona de lucru;

- se vor utiliza utilaje şi mijloace de transport silenţioase care nu generează zgomot peste limitele admise (sau dotarea acestora cu echipamente de reducere a zgomotului);

- ȋntreţinerea şi funcţionarea la parametrii normali a mijloacelor de transport şi a utilajelor de lucru, precum şi verificarea periodică a stării de funcţionare a acestora, astfel ȋncât să fie atenuat impactul sonor;

- stabilirea unui program adecvat prin care sursa de zgomot şi vibraţii să fie redusă ȋn timp şi ȋn intensitate;

- organizarea activităţilor şi operaţiilor generatoare de zgomot pe timpul zilei, cu evitarea cumulării emisiilor de zgomot prin utilizarea simultana a mai multor echipamente care au asociate emisii sonore importante;

- oprirea motoarelor utilajelor şi/sau autoutilitarelor pe durata pauzelor şi ȋn perioadele ȋn care nu sunt implicate ȋn activitate, pentru diminuarea poluării aerului;

- oprirea motoarelor vehiculelor ȋn timpul efectuării operaţiilor de ȋncărcare şi/sau descărcare a materialelor;

- pe perioada de realizare a lucrărilor se vor lua măsuri pentru evitarea accidentării populaţiei din zonă:

- marcarea corespunzătoare a lucrărilor periculoase;

- protejarea/supravegherea utilajelor menţinute în zona lucrărilor;

- reducerea vitezei de circulatie a vehiculelor grele pentru transportul materialelor şi echipamentelor;

- reducerea vitezei de circulaţie a vehiculelor grele pentru transportul materialelor şi echipamentelor;

- verificarea şi întreţinerea/înlocuirea/instalarea semnelor rutiere, stabilirea şi impunerea unor viteze limită pentru circulaţia vehiculelor în perioada de executare a lucrărilor;

- după finalizarea lucrarilor, în cazul afectării învelişului vegetal, acesta va fi redat folosinţei iniţiale, utilizîndu-se pe cât posibil stratul ierbos de descopertă;

- refacerea la starea iniţială a tuturor zonelor afectate de lucrări/terenurilor ocupate temporar, la finalizarea lucrărilor;

- respectarea condiţiilor impuse prin actele de reglementare emise de alte autorităţi;

- respectarea Legii nr. 24/2007 (republicată) privind reglementarea și administrarea spațiilor verzi din intravilanul localităților;

- se vor respecta prevederile legislaţiei de mediu în vigoare;

- titularul proiectului are obligaţia de a notifica în scris APM Cluj despre orice modificare sau extindere a proiectului survenită după emiterea deciziei etapei de încadrare, înainte de producerea modificării;

Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii, sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.

Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ, cu modificările și completările ulterioare.

Se poate adresa instanței de contencios administrativ competente și orice organizație neguvernamentală care îndeplinește condițiile prevăzute la art. 2 din Legea nr. 292/2018 privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorității publice competente care fac obiectul participării publicului se atacă în instanță odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanței de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice și private asupra mediului au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoștința

publicului a deciziei.

Autoritatea publică emitentă are obligația de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluționare a plângerii prealabile prevăzută la art. 22 alin. (1) este gratuită și trebuie să fie echitabilă, rapidă și corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice și private asupra mediului și ale Legii [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2018-12-28), cu modificările și completările ulterioare.

 **DIRECTOR EXECUTIV**

**dr. ing. GRIGORE CRĂCIUN**

 **Şef Serviciu AAA, Şef Serviciu CFM,**

**ing. Anca CÎMPEAN ADINA SOCACIU**

 **Întocmit, Întocmit,**

**cons. Gabriela ISCRU cons. Romina LEOCA**

11.07.2024